hotchpotch/miracl-hf-unified huggingface dataset:
বাংলাদেশী সাইক্লিস্টস
বাংলাদেশী সাইক্লিস্টস (বিডিসাইক্লিস্টস ইংরেজি:Bangladeshi Cyclists, BDCyclists) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন। এটি বর্তমানে বাংলাদেশের অন্যতম একটি সাইক্লিং কমিউনিটি।
বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-"আনন্দ, বিনোদন এবং সুস্বাস্থের জন্য সাইক্লিং করা"। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।
এই সংগঠনটি প্রতিসপ্তাহে বাইক ফ্রাইডে, বিডিসি নাইটরাইডার্স, জসিলা স্যাটার্ডে নামে বিভিন্ন প্রমোদ আয়োজন করে থাকে। প্রায় ২৫০ জন সাইক্লিস্ট বাইক ফ্রাইডে ভ্রমণে অংশগ্রহণ করে থাকে। এই গ্রুপটি ক্রিটিকাল ম্যাস ইভেন্টিও আয়োজন করে। ক্রিটিকাল ম্যাস একটি সাইক্লিং ইভেন্ট যেটি প্রতি মাসে পৃথিবীর ৩০০টি শহরে আয়োজন করা হয়। সাপ্তাহিক সাইক্লিং কর্মসূচিগুলো ছাড়াও সংগঠনটি জাতীয় দিবসগুলো যেমন স্বাধীনতা দিবস, পহেলা বৈশাখ এবং বিজয় দিবসে সাইকেল রাইডের আয়োজন করে থাকে। এছাড়াও নিয়মিত বিভিন্ন সাংগঠনিক ও সামাজিক কার্যক্রম রয়েছে সংগঠনটির যেমন 64 Good Acts অথবা ঈদ মোবারক রাইড, যেখানে গ্রুপটির সদস্যরা সমাজের গরিব মানুষ বিশেষ করে গরিব শিশুদের মাঝে উপঢৌকন বিতরণ করে থাকে।
বিডিসাইক্লিস্টসের বিভিন্ন কার্যক্রমের খবর বাংলাদেশের এবং বিদেশের গণমাধ্যমে প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে। নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।
জুয়ান পাবলো দুয়ার্তে
জুয়ান পাবলো দুয়ার্তে ইয়ে দিয়েজ (জানুয়ারি ২৬, ১৮১৩ - জুলাই ১৫, ১৮৭৬) হলেন ডোমিনিকান প্রজাতন্ত্রের প্রতিষ্ঠাতা জনকদের মধ্যে একজন। তিনি ছিলেন স্বপ্নদর্শী ও লিবারেল ভাবুক যিনি "ফ্রান্সিসকো দেল রোসারিও সানচেজ" ও "মাতিয়াস রামোন মেল্লার" সাথে একত্রে ডোমিনিকান প্রজাতন্ত্র প্রতিষ্ঠায় অনন্য ভূমিকা পালন করেন। তারা ১৮৪৪ সালে হাইতির শাসণ থেকে দেশকে স্বাধীন করেন। পাবলো দুয়ার্তের ইচ্ছা ছিল দেশের জনগণকে স্বনির্ভরভাবে প্রতিষ্ঠা করা ও লিবারেল ধারণার একটি গণতান্ত্রিক সরকার গঠন করা।
ডোমেনিকান প্রজতন্ত্র প্রতিষ্ঠায় তার গুরুত্বপূর্ণ ভূমিকার সম্মান জানিয়ে বিভিন্ন জায়গায় তার নামে কয়েকটি ল্যান্ডমার্ক স্থাপন করেছে; যেমন, ক্যারিবিয় সর্বোচ্চ পর্বতশৃঙ্ঞের নাম রাখা হয়েছে পিকো দুয়াতে তার নাম অনুসারে। তেমনি নিউইয়র্ক শহরের জুয়ান পাবলো দুয়ার্তে স্কয়ার ও আরো অনেক স্থাপনা।
দুয়ার্তে ইসপানা বোবা সময়কালে কেপ্টেন্সি জেনারেল অফ সান্তো ডোমিংগোর সান্তো ডোমিংগোতে জন্মগ্রহণ করেন। তার পিতার নাম জোয়ান হোজে দুয়ার্তে এবং তিনি ছিলেন স্পেনের কাডিজ শহরের ভেজের দে লা ফ্রন্তেরারর বাসিন্দা। তার মায়ের নাম ম্যনুয়েল দিয়েজ জিমিনেজ ও তিনি এল সেবুর বাসিন্দা ছিলেন। জিমিনেজ ছিলেন স্প্যানিশ বাবা ও ডোমিনিকান মাতার সন্তান। ১৮০২ সালে হোজে দুয়ার্তে ও জিমিনেজ অভিবাসী হয়ে সান্তো ডোমিংগো থেকে পুয়ের্তো রিকোর মায়াগাজে চলে আসেন। পূর্ববর্তী দিনগুলোতে দ্বীপের ঔপনিবেশিক অভিজ্ঞতায় এই স্থানান্তরের বিষয়টি দৃশ্যমান হতে শুরু করে, যখন সেন্ট ডোমিনজের গভর্নর (বর্তমান হাইতি, পূর্বে হিসপানিওলার শেষ পশ্চিমাংশ ও ফ্রান্সের উপনিবেশ) তুসেইন্ট লুভার্চার সান্তো ডোমিংগোর নিয়ন্ত্রন নেন (দ্বীপের পূর্বাংশের দুই তৃতীয়াংশ)। এসময় ফ্রান্স ও ডোমিনজে সামগ্রিক সামাজিক আন্দোলন গড়ে তোলে যা ফ্রান্স বিপ্লব ও হাইতি বিপ্লব নামে পরিচিত। পরবর্তীতে দুয়ার্তে পরিবার ১৮০৯ সালে সান্তো ডোমিংগোতে ফিরে আসেন।
ফ্রঁসোয়া অংল্যার
ফ্রঁসোয়া বারোঁ অংল্যার (; জন্ম: ৬ নভেম্বর, ১৯৩২) ব্রাসেলসে জন্মগ্রহণকারী বেলজিয়ামের বিখ্যাত পদার্থবিজ্ঞানী। তিনি পরিসংখ্যানগত পদার্থবিদ্যা, কোয়ান্টাম তত্ত্ব, সৃষ্টিতত্ত্ব, স্ট্রিং তত্ত্ব এবং অতিমহাকর্ষণ বিষয়ে অংশগ্রহণ করেছেন। ২০১৩ সালে ব্রিটিশ তাত্ত্বিক পদার্থবিদ পিটার হিগসকে সাথে নিয়ে যৌথভাবে পদার্থবিজ্ঞানে নোবেল পুরস্কার লাভ করেন।
বেলজিয়ামের এক ইহুদি পরিবারে তিনি জন্মগ্রহণ করেন। ফ্রঁসোয়া অংল্যার হলোকস্ট থেকে রক্ষা পেয়েছিলেন। দ্বিতীয় বিশ্বযুদ্ধকালীন জার্মান বাহিনী বেলজিয়াম অধিগ্রহণ করলে তিনি তাঁর ইহুদি পরিচয় গোপন রাখেন। এরপর তিনি অনাথ ও শিশুদের বাসগৃহ হিসেবে বেলজিয়ামের বিভিন্ন শহরে অবস্থান করেন। অবশেষে তিনি মার্কিন সেনাবাহিনীর মাধ্যমে অ্যানেভোই-রোইলন এলাকা থেকে মুক্তি পান।
ইউনিভার্সিটি লিব্রে দ্য ব্রাকজেলেস থেকে ১৯৫৫ সালে তড়িৎ-যন্ত্র প্রকৌশলে স্নাতক ডিগ্রী অর্জন করেন। সেখান থেকেই ১৯৫৯ সালে প্রাকৃতিক পদার্থবিজ্ঞানে পিএইচডি ডিগ্রী লাভ করেন। ১৯৫৯ থেকে ১৯৬১ সাল পর্যন্ত কর্নেল বিশ্ববিদ্যালয়ে প্রথমে রবার্ট ব্রাউটের গবেষণা সহযোগী ও পরবর্তীকালে সহকারী অধ্যাপক হিসেবে কাজ করেন। এরপর তিনি ইউনিভার্সিটি লিব্রে দ্য ব্রাকজেলেসে ফিরে যান ও সেখানে বিশ্ববিদ্যালয়ের অধ্যাপকের চাকুরী লাভ করেন রবার্ট ব্রাউটের সুপারিশের মাধ্যমে। ১৯৮০ সালে অংল্যার তাত্ত্বিক পদার্থবিদ্যার দলে সহ-প্রধানের দায়িত্ব পান।
১৯৯৮ সালে নিযুক্ত ইউনিভের্সিতে লিব্র দ্য ব্রুসেল-এর সংখ্যাতিরিক্ত অধ্যাপক অংল্যার সের্ভিস দ্য ফিজিক তেওরিক-এর সক্রিয় সদস্য। এছাড়াও তিনি তেল-আবিব বিশ্ববিদ্যালয়ের অধ্যাপক হিসেবে পদার্থ ও বিশ্বতত্ত্ব বিদ্যালয়ে বিশেষ নিয়োগের মাধ্যমে অধ্যাপনা করেছেন। ২০১১ সালে ক্যালিফোর্নিয়ার চ্যাপম্যান বিশ্ববিদ্যালয়ের কোয়ান্টাম স্টাডিজেরও সদস্যপদ লাভ করেন তিনি।
২০১০ সালে তাত্ত্বিক পরমাণু পদার্থবিদ্যায় গ্যারি গুরালনিক, সি. আর. হেগেন, টম কিবল, পিটার হিগস এবং রবার্ট ব্রাউটের সাথে তিনিও যৌথভাবে সাকুরাই পুরস্কারে ভূষিত হন। ২০০৪ সালে ব্রাউট এবং হিগসকে সাথে নিয়ে পদার্থবিদ্যায় ওল্ফ পুরস্কার এবং ইউরোপীয় পদার্থবিজ্ঞান সমিতি কর্তৃক ব্রাউট এবং হিগসের সাথে যৌথভাবে পুরস্কৃত হন। পিটার হিগস ও সার্নের সাথে যৌথভাবে ২০১৩ সালে প্রিন্স অব অস্টারিয়াস পদক লাভ করেন। ৮ জুলাই, ২০১৩ তারিখে বেলজিয়ামের রাজা দ্বিতীয় আলবার্ট কর্তৃক রাজাজ্ঞাপত্রের মাধ্যমে তাঁকে ব্যারন উপাধিতে ভূষিত করা হয়।
২০১৩ সালে পিটার হিগসের সাথে যৌথভাবে "হিগস মেকানিজম" উদ্ভাবন করে পদার্থবিজ্ঞানে নোবেল পুরস্কার লাভ করেন।
২০১০-১১ নিউজিল্যান্ড ক্রিকেট দলের বাংলাদেশ সফর
নিউজিল্যান্ড ক্রিকেট দল ৫-১৭ অক্টোবর, ২০১০ তারিখ পর্যন্ত বাংলাদেশ সফর করেছিল। পূর্বঘোষিত সময়সূচী অনুযায়ী দলটি ৫টি একদিনের আন্তর্জাতিক ক্রিকেট (ওডিআই) সিরিজে অংশগ্রহণ করে। প্রথমবারের মতো বাংলাদেশ জাতীয় ক্রিকেট দল যে-কোন পূর্ণ শক্তিধর টেস্ট খেলুড়ে দলের বিরুদ্ধে সিরিজ জয়লাভে (ব্যতিক্রম ছিল ওয়েস্ট ইন্ডিজের বিপক্ষে জয়, যাতে খেলোয়াড়দের ধর্মঘট) সক্ষমতা প্রদর্শন করে।
রুবেল হোসেন
মোহাম্মদ রুবেল হোসেন (জন্ম: ১ জানুয়ারি, ১৯৯০) খুলনা বিভাগের বাগেরহাটে জন্মগ্রহণকারী বাংলাদেশ জাতীয় ক্রিকেট দলের অন্যতম ক্রিকেটার। খেলায় তিনি মূলতঃ ডানহাতি মিডিয়াম ফাস্ট বোলার হিসেবে অংশগ্রহণ করে থাকেন। এছাড়াও দলের প্রয়োজনে ডানহাতে ব্যাটিং করলেও তেমন সফল নন তিনি। তবে ২০১৫ বিশ্বকাপে ইংল্যান্ডের বিরুদ্ধে ভাল পার্রফরমেসের জন্য খুব প্রশংসিত হয়েছেন ৷
দ্রুতগতির বোলার হিসেবে শ্রীলঙ্কা দলের লাসিথ মালিঙ্গা’র সাথে তার ক্ষাণিকটা মিল রয়েছে। ধারাবাহিকভাবে তিনি পেস ও বাউন্সার নিক্ষেপ করতে পারেন। ২০০৭ সালে প্রথম-শ্রেণীর ক্রিকেটে চট্টগ্রাম বিভাগের পক্ষে অভিষিক্ত হন। খুলনা বিভাগের বিরুদ্ধে অভিষেকের ঐ খেলায় তিনি ১ উইকেট নেন ১৩৭ রানের বিনিময়ে। জাতীয় ক্রিকেট লীগে ভালো ক্রীড়ানৈপুণ্য প্রদর্শন করে অনূর্ধ্ব-১৯ ক্রিকেট দলে মনোনীত হন। অল্পকিছুদিন বাদেই তিনি বাংলাদেশ এ দলে স্থানান্তরিত হন।
১৪ জানুয়ারি, ২০০৯ তারিখে একদিনের আন্তর্জাতিক ক্রিকেটে প্রতিপক্ষ শ্রীলঙ্কার বিরুদ্ধে অভিষেক ঘটে রুবেলের। ঐ খেলায় তিনি ৫ ওভার ৩ বল করে ৩৩ রানের বিনিময়ে ৪ উইকেট দখল করে বাংলাদেশের বিজয়ে গুরুত্বপূর্ণ ভূমিকা রাখেন। একই বছরের ৯ জুলাইয়ে ওয়েস্ট ইন্ডিজের বিরুদ্ধে অভিষেক ঘটে তার। ঐ খেলায় তিনি ৩ উইকেট লাভ করেন। এছাড়াও টুয়েন্টি২০ আন্তর্জাতিকে অভিষেক ঘটে ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের মাধ্যমে।
নভেম্বর, ২০১১ সালে পাকিস্তান দল বাংলাদেশে ৩টি ওডিআই এবং ২টি টেস্ট খেলে। প্রথম টেস্টে পাকিস্তান ইনিংসের ব্যবধানে জয়ী হয়। খেলায় বাংলাদেশ দল মাত্র ৫ উইকেট দখল করতে সক্ষম হয়েছিল। এ সময় রুবেলের গতিবেগ হলেও তিনি কোন উইকেট লাভ করতে পারেননি। তৃতীয় দিনে ফিল্ডিং করার সময় তিনি ডান কাঁধে ব্যথা পান।
২৯ অক্টোবর, ২০১৩ তারিখে মিরপুরের শেরে বাংলা ক্রিকেট স্টেডিয়ামে অনুষ্ঠিত বাংলাদেশ বনাম নিউজিল্যান্ডের মধ্যকার খেলায় তৃতীয় বাংলাদেশী ক্রিকেটার হিসেবে একদিনের আন্তর্জাতিকে হ্যাট্রিক করেন। তিনি একে-একে নিউজিল্যান্ডের শীর্ষসারির ব্যাটসম্যান কোরে অ্যান্ডারসন, ব্রেন্ডন ম্যাককুলাম এবং জিমি নিশামকে আউট করে এ বিরল কীর্তিগাঁথা রচনা করেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে মাহমুদুল্লাহ রিয়াদ, মুশফিকুর রহিম ও সৌম্য সরকারের ব্যাটিং নৈপুণ্যে বাংলাদেশ দলগতভাবে সর্বোচ্চ রান তোলে। পরবর্তীতে তার প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়।
২০১২ সালের ফেব্রুয়ারি মাসে বাংলাদেশ ক্রিকেট বোর্ড (বিসিবি) প্রথমবারের মতো বাংলাদেশ প্রিমিয়ার লীগের শীর্ষস্থানীয় ছয়টি দল নিয়ে টুয়েন্টি২০ প্রতিযোগিতার আয়োজন করে। সেজন্যে দলের সদস্য নির্ধারণের লক্ষ্যে খেলোয়াড়দেরকে নিলামে তোলা হয়। সিলেট রয়্যালস রুবেলকে $৭০,০০০ মার্কিন ডলারের বিনিময়ে দলে অন্তর্ভুক্ত করে।
খ্রি-স্রোং-ল্দে-ব্ত্সান
খ্রি-স্রোং-ল্দে-ব্ত্সান () (রাজত্বকাল ৭৫৫ - ? ৭৯৭/৮০৪) খ্রি-ল্দে-গ্ত্সুগ-ব্ত্সানের পরবর্তী তিব্বত সম্রাট ছিলেন। তিনি তিব্বতে বৌদ্ধধর্ম প্রচারকারী তিনজন ধর্মরাজার মধ্যে দ্বিতীয় ছিলেন। তিব্বতে তিনি তিব্বতী বৌদ্ধধর্মের র্ন্যিং মা সম্প্রদায় নামক প্রাচীনতম লাল টুপি ধর্মসম্প্রদায় প্রতিষ্ঠা করেন।
মন্ত্রী স্তাগ-স্গ্রা-ক্লু-খোং দ্বারা নির্মিত ঝোল-র্দো-রিংস ফ্যি-মা নামক স্তম্ভে উৎকীর্ণ রয়েছে যে ৭৫৫ খ্রিষ্টাব্দে 'বাল-ল্দোং-ত্সাব () এবং র্লাং-ম্যেস-জিগ্স () নামক দুইজন মহামন্ত্রী তিব্বত সম্রাট খ্রি-ল্দে-গ্ত্সুগ-ব্ত্সানকে হত্যা করেন। খ্রি-ল্দে-গ্ত্সুগ-ব্ত্সানের মৃত্যুর পর তাঁর বৌদ্ধধর্মাবলম্বী পুত্র খ্রি-স্রোং-ল্দে-ব্ত্সান তিব্বতের সম্রাট হয়ে এই দুই মন্ত্রীর বিদ্রোহ দমন করেন।
খ্রি-স্রোং-ল্দে-ব্ত্সানের পাঁচজন রাণীই তিব্বতী অভিজাত বংশোদ্ভূত ছিলেন। এঁদের মধ্যে কার্চেনের রাজকুমারী য়ে-শেস-ম্ত্শো-র্গ্যালকে বৌদ্ধগুরু পদ্মসম্ভবকে তার আধ্যাত্মিক সঙ্গী হওয়ার জন্য প্রদান করা হয়। য়ে-শেস-ম্ত্শো-র্গ্যাল পদ্মসম্ভবের শিক্ষা লিখে রাখেন এবং পরবর্তীকালে বৌদ্ধ ধর্ম সম্বন্ধে তিনি জ্ঞানলাভ করেন। খ্রি-স্রোং-ল্দে-ব্ত্সানের অপর এক রাণী বোন ধর্মাবলম্বী ত্সে পোংজা বৌদ্ধ ধর্ম বিরোধী ছিলেন।
খ্রি-স্রোং-ল্দে-ব্ত্সান তিব্বতে বৌদ্ধধর্ম প্রতিষ্ঠা ও প্রচারকারী তিনজন ধর্মরাজার মধ্যে একজন ছিলেন। তিনি চীন ও ভারত থেকে বৌদ্ধ পন্ডিতদের তিব্বতে আনিয়ে বিভিন্ন বৌদ্ধবিহার স্থাপন করান এবং তিব্বতী ভাষায় বৌদ্ধ ধর্ম গ্রন্থগুলির অনুবাদ করান। নেপালের বৌদ্ধনাথ স্তূপ নির্মাণের সঙ্গেও তাঁর নাম জড়িয়ে আছে।
৭৬১ খ্রিষ্টাব্দে খ্রি-স্রোং-ল্দে-ব্ত্সান ই-চৌ অঞ্চলে কোরীয় চান গুরু কিম হো-শাংয়ের নিকটে একটি দলকে পাঠালে সিচুয়ান শহরে কিম হো-শাংয়ের কাছ থেকে তিনটি চীনা বৌদ্ধ পুঁথি সংগ্রহ করে নিয়ে আসেন। ৭৬৩ খ্রিষ্টাব্দে সম্রাট চীনে দ্বিতীয় দল পাঠান। স্বা পরিবার গোষ্ঠীর গ্সাল-স্নানের নেতৃত্বে এই দল ই-চৌ অঞ্চলে চেংদুর পাও টাং বৌদ্ধবিহারের প্রতিষ্ঠাতা চান গুরু পাও-টাং ঊ-চুর (চীনা: 無住) নিকট হতে বৌদ্ধ শিক্ষা নিয়ে আসেন।
খ্রি-স্রোং-ল্দে-ব্ত্সানের আমন্ত্রণে ভারত থেকে শান্তরক্ষিত, পদ্মসম্ভব ও বিমলমিত্র তিব্বত গমন করে সেখানে বৌদ্ধ ধর্ম প্রসারে গুরুত্বপূর্ণ ভূমিকা পালন করেন। শান্তরক্ষিত ও পদ্মসম্ভব সম-য়ে বৌদ্ধবিহার স্থাপন করেন, শান্তরক্ষিত ও বিমলমিত্র সংস্কৃত থেকে তিব্বতী ভাষায় বৌদ্ধ ধর্মগুলি অনুবাদ করেন।
খ্রি-স্রোং-ল্দে-ব্ত্সান সম-য়ে বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাসা পরিষদ নামে এক ধর্মীয় বিতর্কসভার আয়োজন করেন। এই বিতর্ক চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে সংগঠিত হয়। বিতর্কের শেষে কমলশীল বিজয়ী ঘোষিত হন।
খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তাঁর দ্বিতীয় পুত্র মু-নে-ব্ত্সান-পোকে দিয়ে যান। খ্রি-স্রোং-ল্দে-ব্ত্সানের মৃত্যু এবং মু-নে-ব্ত্সান-পোর রাজত্বকালের সঠিক সময়কাল সম্বন্ধে ঐতিহাসিক তথ্য যথেষ্ট নয়। দ্বা ব্ঝেদ গ্রন্থানুসারে মু-নে-ব্ত্সান-পো তাঁর পিতার অন্তিম সংস্কার বোন ধর্মরীতি অনুসারে না করে বৌদ্ধ ধর্মরীতি অনুসারে করেন।
লাল টুপি ধর্মসম্প্রদায়
লাল টুপি ধর্মসম্প্রদায় বলতে তিব্বতী বৌদ্ধধর্মে সেই সমস্ত বৌদ্ধ ধর্ম সম্প্রদায়দের বোঝানো হয়, যাদের বৌদ্ধ সন্ন্যাসীরা অনুষ্ঠানে মাথায় লাল রঙের টুপি পড়ে। তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম তিনটি সম্প্রদায় লাল টুপি ধর্মসম্প্রদায়ের অন্তর্গত। এগুলি হল:একমাত্র দ্গে-লুগ্স () নামক সম্প্রদায়ের বৌদ্ধ সন্ন্যাসীরা অনুষ্ঠানে মাথায় হলুদ রঙের টুপি পড়ে বলে তাঁদের হলুদ টুপি ধর্মসম্প্রদায় বলা হয়ে থাকে।
ঝোল-র্দো-রিংস ফ্যি-মা
ঝোল-র্দো-রিংস ফ্যি-মা () বা দোরিং চিমা তিব্বতের লাসা শহরে পোতালা প্রাসাদের নীচে ঝোল গ্রামে অবস্থিত প্রাচীন একটি স্তম্ভ।
গুন্ত্রাম হাজোদ নামক ঐতিহাসিক বিভিন্ন পুঁথি পরীক্ষা করে দেখিয়েছেন, ঝোল-র্দো-রিংস ফ্যি-মা স্তম্ভটি সপ্তদশ শতাব্দীর শেষ ভাগে পোতালা প্রাসাদের নীচে ঝোল গ্রামে আনা হয়। লাসা শহরের উত্তরে অবস্থিত শ্রি উপত্যকা থেকে সাংস-র্গ্যাস-র্গ্যা-ম্ত্শো এই স্তম্ভকে ঐ স্থানে আনানোর ব্যবস্থা করেন। শ্রি উপত্যকায় যে স্থানে ঐ স্তম্ভটি পূর্বে ছিল, সেই স্থানে একটি সমাধি রয়েছে। গুন্ত্রামের মতে এই সমাধি ঝোল-র্দো-রিংস ফ্যি-মার নির্মাতা স্তাগ-স্গ্রা-ক্লু-খোং নামক মন্ত্রীর।
এই স্তম্ভের নির্মাণ ৭৬৪ খ্রিষ্টাব্দের কাছাকাছি সময়ে তিব্বত সম্রাট খ্রি-স্রোং-ল্দে-ব্ত্সানের রাজত্বে তাঁর মন্ত্রী স্তাগ-স্গ্রা-ক্লু-খোং নির্মাণ করেন। এই স্তম্ভে উৎকীর্ণ লিপি প্রাচীন তিব্বতী লিপির নিদর্শন।
এই স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তাঁর পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তাঁর দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন। এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন। এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোংকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।
মার্টিন কারপ্লাস
মার্টিন কারপ্লাস () (জন্ম:১৫ই মার্চ, ১৯৩০) একজন অস্ট্রীয় বনশোদ্ভূত মার্কিন তাত্ত্বিক রসায়নবিজ্ঞানী। তিনি হার্ভার্ড বিশ্ববিদ্যালয়ের থিওডোর উইলিয়াম রিচার্ডস অধ্যাপক। তিনি হার্ভার্ড বিশ্ববিদ্যালয় থেকে ১৯৫০ সালে বিএ এবং ক্যালিফোর্নিয়া ইন্সটিটিউট অফ টেকনোলজি থেকে ১৯৫৩ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন লিনাস পাউলিং।
মাইকেল লেভিট
মাইকেল লেভিট () একজন জীবপদার্থবিজ্ঞানী। তিনি ২০১৩ সালে রসায়নে নোবেল পুরস্কার লাভ করেন।।
লেভিট দক্ষিণ আফ্রিকার প্রিটোরিয়ায় জন্মগ্রহণ করেন। তিনি ১৯৬৭ সালে কিংস কলেজ লন্ডন থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৮৭ সাল থেকে
হাই-স্পিড ডাউনলিংক প্যাকেট অ্যাক্সেস
হাই-স্পিড ডাউনলিংক প্যাকেট অ্যাক্সেস (এইচএসডিপিএ) () হাই-স্পিড প্যাকেট অ্যাক্সেস ফ্যামিলি এর ৩জি এর উন্নত মোবাইল টেলিফোনি কমিউনিকেশন্স প্রোটোকল যাকে ৩.৫জি, ৩জি+ অথবা টারবো ৩জি ও বলা হয়। এইচএসডিপিএতে ৪২.২ মেগাবিটস পার সেকেন্ড পর্যন্ত ডাউওনলিংক স্পিড সাপোর্ট করে। ৩জিপিপি এর রিলিজ ১১ অনুযায়ী এইচএসপি+ প্রযুক্তিতে ৩৩৭.৫ মেগাবিটস পার সেকেন্ড পর্যন্ত স্পিড সাপোর্ট করে।
codice_1== প্রযুক্তি ==
ডুয়াল-সেল এইচএসডিপিএ, যা ডুয়াল ক্যারিয়ার নামেও পরিচিত, এইচএসপিএ এর স্বাভাবিক ক্রমোন্নতি।
কেন উইলিয়ামসন
কেন স্টুয়ার্ট উইলিয়ামসন (; জন্ম: ৮ আগস্ট, ১৯৯০) বে অব প্লেন্টি এলাকার তৌরাঙ্গায় জন্মগ্রহণকারী নিউজিল্যান্ডীয় টেস্ট ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের অধিনায়কের দায়িত্ব পালন করছেন। কেন উইলিয়ামসন ২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত আইসিসি ক্রিকেট বিশ্বকাপে নিউজিল্যান্ডের পক্ষে অংশ নিয়েছেন।
২০০৪ থেকে ২০০৮ সাল পর্যন্ত উইলিয়ামসন তৌরাঙ্গা বয়েজ কলেজে অধ্যয়ন করেন। চূড়ান্ত বর্ষে সেখানে তিনি হেড বয় ছিলেন ও তাকে কোচিং করান জোস সিমস। উদীয়মান খেলোয়াড়দের সাথে শীতকালীন কঠিন সফর শেষে নর্দার্ন ডিস্ট্রিক্টস দলের সাথে ঘরোয়া একদিনের প্রতিযোগিতায় অংশ নিয়ে গড়ে শতাধিক রান করেন। তন্মধ্যে অকল্যান্ড এইসেস দলের বিপক্ষে চূড়ান্ত খেলায় ৭১ বলে ৬০ রান করে দলকে বিজয় এনে দেন।
ডিসেম্বর, ২০০৭ সালে নর্দার্ন ডিস্ট্রিক্টস দলের মাধ্যমে ঘরোয়া ক্রিকেট লীগের প্রথম-শ্রেণীর ক্রিকেটে অভিষেক ঘটে উইলিয়ামসনের। একই বছরে অনূর্ধ্ব-১৯ ক্রিকেটে সফরকারী ভারত অনূর্ধ্ব-১৯ দলের বিপক্ষে অভিষিক্ত হন। ২০০৮ সালে নিউজিল্যান্ডের অনূর্ধ্ব-১৯ দলের অধিনায়ক হিসেবে অনূর্ধ্ব-১৯ ক্রিকেট বিশ্বকাপে অংশগ্রহণ করেন।
আন্তর্জাতিক ক্রিকেট অঙ্গনে সুন্দর সূচনা করে ২০১১ সালে গ্লুচেস্টারশায়ার দলের চুক্তিবদ্ধ হন। ১৪ আগস্ট, ২০১৩ তারিখে ইয়র্কশায়ার দলের হয়ে ইংরেজ কাউন্টি ক্রিকেট মৌসুমের বাকী সময়টুকু খেলেন।
২৪ মার্চ, ২০১০ তারিখে কেন উইলিয়ামসন অস্ট্রেলিয়া দলের বিপক্ষে ২য় টেস্টে নিউজিল্যান্ড দলে অন্তর্ভুক্ত হন। কিন্তু হ্যামিলটনে অনুষ্ঠিত ঐ খেলায় তিনি মাঠে নামতে পারেননি।
অতঃপর ৪ নভেম্বর, ২০১০ তারিখে আহমেদাবাদের সরদার প্যাটেল স্টেডিয়ামে অনুষ্ঠিত ভারতীয় দলের বিপক্ষে তার টেস্ট অভিষেক ঘটে। প্রথম ইনিংসে তিনি ২৯৯ বলে ১৩১ রানে অভিষেক সেঞ্চুরি করেন। এরফলে তিনি নিউজিল্যান্ডের ৮ম খেলোয়াড় হিসেবে অভিষেকেই সেঞ্চুরি করার বিরল সম্মাননা ও গৌরব অর্জন করেন।
এপ্রিল, ২০১৪ সালে সন্দেহজনক ও অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়।
২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভূক্ত করেন।
সফদার হাশমি
প্রখ্যাত নাট্যশিল্পী সফদার হাশমি (১২ এপ্রিল ১৯৫৪- ২ জানুয়ারি ১৯৮৯) ১৯৮৯ সালের ১ জানুয়ারি তৎকালীন ক্ষমতাসীন কংগ্রেস সরকারের গুণ্ডাবাহিনী ও পুলিশের হাতে খুন হন। এই বর্বরোচিত হত্যাকাণ্ডটি সংঘটিত হয়েছিল গাজিয়াবাদের শাহিবাবাদ শিল্পাঞ্চলে "হল্লাবোল" নাটকের একাদশ প্রদর্শনী চলাকালে। গুরুতর জখম নিয়ে তিনি ২ জানুয়ারি মৃত্যুবরণ করেন। একজন শ্রমিকও ঘটনাস্থলে মারা যান। ১৯৭৫ সালে দিল্লি বিশ্ববিদ্যালয় থেকে ইংরেজি সাহিত্যে এম. এ. পাশ করেন হাশমি। তিনি সিপিআই (এম)-এর রাজনীতির সাথে জড়িত ছিলেন। সিপিআই (এম)-এর ট্রেড ইউনিয়ন সংগঠন 'সিটু'র পক্ষে তিনি কাজ করতেন। মৃত্যুকালে তিনি ভারতীয় জন নাট্য মঞ্চ বা জনমের আহবায়ক ছিলেন।
ব্যবস্থাপনা হিসাববিজ্ঞান
ব্যবস্থাপনা হিসাববিজ্ঞান হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।
প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃসঠিক পরিকল্পনা প্রয়োগ ও উপযুক্ত সিদ্ধান্ত গ্রহণ, নিয়ন্ত্রণ ব্যবস্থাপর সকল কাজ সঠিকভাবে পরিচালনা করার জন্য বিভিন্ন হিসাব উপযুক্ত পদ্ধতিতে তৈরি করাই হলো ব্যবস্থাপনা হিসাব বিজ্ঞান
মমিনুল হক
মোমিনুল ‘সোহরাব’ হক (জন্ম: ২৯ সেপ্টেম্বর, ১৯৯১) সমুদ্র উপকূলীয় জেলা শহর কক্সবাজারে জন্মগ্রহণকারী বাংলাদেশী ক্রিকেটার। বামহাতি ব্যাটসম্যান হিসেবে বাংলাদেশ জাতীয় ক্রিকেট দলের অন্যতম খেলোয়াড় তিনি। ‘সৌরভ’ ডাকনামে পরিচিত মমিনুল হক ধীরগতিতে বামহাতি অর্থোডক্স বোলিং করে থাকেন। ঘরোয়া ক্রিকেটে চট্টগ্রাম বিভাগে খেলার পূর্বে ঢাকা বিভাগে খেলেছেন। পাশাপাশি বাংলাদেশ প্রিমিয়ার লীগে সিলেট রয়্যালস দলের হয়ে খেলছেন। টেস্টে দুই ইনিংসেই সেঞ্চুরি করা প্রথম বাংলাদেশি তিনি।
বাংলাদেশের বৃহত্তম ক্রীড়া প্রশিক্ষণ কেন্দ্র বিকেএসপিতে ক্রিকেট বিষয়ে অধ্যয়ন করেন মমিনুল। ২০১১ সালে বিকেএসপি থেকে স্নাতক ডিগ্রী লাভ করেন।
শুরু থেকেই বয়সভিত্তিক ঘরোয়া ক্রিকেটে নির্ভরযোগ্য বামহাতি ব্যাটসম্যান হিসেবে আবির্ভূত হন তিনি। ২০০৮-০৯ মৌসুমে ঢাকা বিভাগীয় ক্রিকেট দলের হয়ে চট্টগ্রাম বিভাগীয় ক্রিকেট দলের বিপক্ষে প্রথম-শ্রেণীর ক্রিকেটে অভিষেক ঘটে মমিনুলের। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে বাংলাদেশ ক্রিকেট দলের অন্যতম সদস্য হন তিনি। ২০১১ সালে বাংলাদেশ এ ক্রিকেট দলের পক্ষে ওয়েস্ট ইন্ডিজ সফরে যান ও প্রথম খেলাতেই দেড়শতাধিক রান সংগ্রহ করেন।
২০১২ সালে বাংলাদেশ প্রিমিয়ার লীগে বরিশাল বার্নার্স দলের সদস্য হন। খুলনা রয়্যাল বেঙ্গলসের বিপক্ষ ২৮ বলে অপরাজিত ৫৩ রান সংগ্রহ করে দলকে ৪ উইকেটের ব্যবধানে বিজয়ী হতে সাহায্য করেন। ঘরোয়া ক্রিকেটে মাঝারি-সারির ব্যাটসম্যান হিসেবে খেলা চালিয়ে যাচ্ছেন। চারবছর পর ২০১৭ সালের অক্টোবরে সাউথ আফ্রিকা সফর ২০১৭ তে বলার হিসাবে মুমিনুল হক আবার ভালো ধরনের ক্রিকেট খেলে সবার নজড় কাড়তে সক্ষম হন।
৮ মার্চ, ২০১৩ তারিখে শ্রীলঙ্কার গালেতে অনুষ্ঠিত খেলায় অংশগ্রহণের মাধ্যমে টেস্টে অভিষিক্ত হন তিনি। অভিষেকেই ৫৫ রানের অর্ধ-শতক করেন ও সিরিজে ৫২.০০ রান গড়ে ১৫৬ রান সংগ্রহ করেন।
অক্টোবর, ২০১৩ সালে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্টে সফরকারী নিউজিল্যান্ড দলের বিরুদ্ধে ৩য় দিনে ২৭৪ বলে ১৮১ রান সংগ্রহ করেন। এ রান করতে গিয়ে তিনি বেশ কিছু মাইলফলক তৈরী করেন -
১৫ নভেম্বর, ২০১৪ তারিখে সফরকারী জিম্বাবুয়ের বিপক্ষে ৩-টেস্ট সিরিজের তৃতীয় ও চূড়ান্ত টেস্টের চতুর্থ দিন তার চতুর্থ টেস্ট সেঞ্চুরি দলকে ৪৪৯ রানে এগিয়ে দন। পূর্বদিনের বিনা উইকেটে ২৩ রান নিয়ে খেলতে নেমে মমিনুল হকের ১৩ বাউন্ডারিতে ১৮৯ বলে অপরাজিত ১৩১* ও তামিমের ৬৫ রানের কল্যাণে বাংলাদেশ ৩১৯/৫ করে ইনিংস ডিক্লেয়ার করে। মমিনুল বাংলাদেশের ক্রিকেটের ইতিহাসে দ্রুততম সময়ে ১০০০ টেস্ট রান করেন। এ নিয়ে তিনি তার ১২ টেস্টের ১১ ইনিংসেই পঞ্চাশ বা তদূর্ধ্ব রান সংগ্রহ করেছেন। এরফলে তিনি এভারটন উইকস, অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা ধারাবাহিকভাবে নয় টেস্টে পঞ্চাশোর্ধ্ব রান করেছেন। এছাড়াও এভারটন উইকস, সুনীল গাভাস্কার ও মার্ক টেলরের পর চতুর্থ ব্যাটসম্যান হিসেবে তার প্রথম ১২ টেস্টে পঞ্চাশোর্ধ্ব রান করতে পেরেছেন। স্যার ডন ব্রাডম্যানের ৯৯.৯৪ গড় রানের পর মমিনুল হক দ্বিতীয় স্থানে রয়েছেন ৬৩.০৫ রান গড়ে যারা কমপক্ষে ২০ ইনিংস খেলেছেন।
২৮ এপ্রিল, ২০১৫ তারিখে সফরকারী পাকিস্তানের বিপক্ষে অনুষ্ঠিত ১ম টেস্টের ১ম ইনিংসে অষ্টম অর্ধ-শতক সংগ্রহ করে জুলফিকার বাবরের বলে এলবিডব্লিউ’র শিকারে পরিণত হন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
* অপরাজিত থাকাকে বুঝায়।
অ্যালিস মানরো
অ্যালিস অ্যান মানরো (; জন্ম: ১০ জুলাই, ১৯৩১) অন্টারিও প্রদেশের উইংহ্যামে জন্মগ্রহণকারী কানাডার বিশিষ্ট ছোটগল্প লেখিকা। তিনি তাঁর সারা জীবনের সাহিত্যের জন্য তিনি ২০১৩ সালের সাহিত্যে নোবেল পুরস্কার এবং ২০০৯ সালের ম্যান বুকার আন্তর্জাতিক পুরস্কার অর্জনকারী; এছাড়াও তিনি গদ্যের জন্য তিনবার কানাডার গভর্নর জেনারেল পুরস্কার পেয়েছেন।
তিনি তাঁর গল্পে দক্ষিণ-পশ্চিম অন্টারিও এলাকা, স্কচ-আইরিশ বংশোদ্ভূত জনগোষ্ঠীর চারিত্রিক বৈশিষ্ট্যগাঁথা বর্ণনা করেছেন। মানরো’র লেখাগুলোয় উপমার ব্যবহার ও বর্ণনাত্মক ভঙ্গীমায় স্তবকাকারে বাধ্যগত, অর্থনৈতিক দিক ও প্রগাঢ়তা লাভ করেছে; পাশাপাশি সাধারণ ব্যক্তিদের গভীর ও জটিল মনোগত দিক প্রকাশ করা হয়েছে।
গ্নু জেনারেল পাবলিক লাইসেন্স
গ্নু জেনারেল পাবলিক লাইসেন্স বা গ্নু জিপিএল () হলো ব্যাপকভাবে ব্যবহৃত ফ্রি সফটওয়্যার লাইসেন্স, যেটি ব্যবহারকারীর সফটওয়্যারটি রান করা, অধ্যয়ন করা, ভাগাভাগি করা ও মোডিফাই করার স্বাধীনতা নিশ্চিত করে। লাইসেন্সটি মূলত গ্নু প্রকল্পের জন্যে এফএসএফের রিচার্ড স্টলম্যান লিখেছিলেন। জিপিএল একটি কপিলেফট লাইসেন্স, যার মানে ডেরিভেটিভ কার্য শুধুমাত্র একই লাইসেন্সের শর্তাবলী অনুযায়ী বিতরণ করা যাবে। এ বৈশিষ্ট্য অন্যান্য অনুমতিসূচক ফ্রি সফটওয়্যার লাইসেন্স যেমন বিএসডি লাইসেন্স ও এমআইটি লাইসেন্সের সাথে এর পার্থক্য গড়ে দেয়। জিপিএল হলো সাধারণ ব্যবহারের জন্যে প্রথম কপিলেফট লাইসেন্স।
ঐতিহাসিকভাবে, জিপিএল লাইসেন্স পরিবার ফ্রি ও ওপেন সোর্স সফটওয়্যার ডোমেইনে সবচেয়ে জনপ্রিয়গুলোর একটি। জিপিএলের অধীনে লাইসেন্সকৃত জনপ্রিয় ফ্রি সফটওয়্যার প্রোগ্রামের মধ্যে রয়েছে লিনাক্স কার্নেল এবং গ্নু কম্পাইলার কালেকশন (জিসিসি)। ড্যাভিড এ. হুইলার দাবী করেন, জিপিএলের প্রদত্ত কপিলেফটই লিনাক্স-ভিত্তিক সিস্টেমের সফটওয়্যার সাফল্যের কারণ। এটি এ কার্নেলের পেছনে অবদান রাখা প্রোগ্রামারদের এমন একটি নিশ্চয়তা দেয় যে, তাদের কাজ পুরো বিশ্বের জন্যে ভাল কিছু বয়ে আনবে।
২০০৭ সালে, গ্নু জিপিএল সংস্করণ ২ এর দীর্ঘ ব্যবহারের ফলে প্রাপ্ত সমস্যাকে ঠিক করে তৃতীয় সংস্করণটি(গ্নু জিপিএল তৃতীয় সংস্করণ) মুক্তি পায়। লাইসেন্সকে হালনাগাদ রাখতে জিপিএল লাইসেন্স একটি ঐচ্ছিক "এনি লেটার ভার্শন" লেখা বহন করে, যা ব্যবহারকারীদের এফএসএফ দ্বারা হালনাগাদকৃত নতুন সংস্করণের শর্তাবলী বা মূল শর্তাবলীর মধ্যে নির্বাচন করতে দেয়। ডেভেলপাররা তাদের সফটওয়্যারটি লাইসেন্সিং করার সময় এটি চায়লে বাদ দিতে পারে; উদাহরণস্বরূপ লিনাক্স কার্নেল "এনি লেটার ভার্শন" ছাড়া জিপিএল ২য় সংস্করণের অধীনে লাইসেন্সিং করেছে।
যেসব সফটওয়্যারে বা কর্মে জিপিএলের প্রয়োগ রয়েছে, সেসব কাজের যেকোন কপিতে অবশ্যই জিপিএলের শর্তগুলো থাকতে হবে। এ শর্তগুলো রয়েছে এমন যেকোন লাইসেন্সকে তা পরিবর্তন, কপি ও পুনবিতরণের অধিকার দেয়া হয়। চায়লে লাইসেন্সটি তা করতে একটি নির্দিষ্ট ফি নিতে পারে বা ফ্রিও করতে পারে। পরবর্তী অংশটুকুই জিপিএলকে অন্যান্য বাণিজ্যিক পুনবিতরণকে রহিত করা সফটওয়্যার লাইসেন্স থেকে পৃথক করে। ফ্রি সফটওয়্যার ফাউন্ডেশন দাবী করে যে, ফ্রি সফটওয়্যারের কোন বাণিজ্যিক ব্যবহারের বাধা দেয়া উচিত নয়, এবং জিপিএল স্পষ্টভাবে বলে যে, জিপিএল কার্য যেকোন মূল্যে বিক্রি করা যাবে।
জিপিএল আরও বলেছে যে একজন পরিবেশক "জিপিএল কর্তৃক প্রদত্ত অধিকারের উপর আরও নিষেধাজ্ঞা আরোপ করতে পারে না"। এটি অপ্রকাশিত চুক্তির অধীনে সফটওয়্যার বিতরণকে রহিত করে।
এরিহ ওয়ারশেল
এরিহ ওয়ারশেল (; জন্ম: ২০ নভেম্বর, ১৯৪০) ইসরাইলে জন্মগ্রহণকারী মার্কিন যুক্তরাষ্ট্রের বিশিষ্ট রসায়নের অধ্যাপক। এছাড়াও তিনি সাউদার্ন ক্যালিফোর্নিয়া বিশ্ববিদ্যালয়ে জৈব রসায়নশাস্ত্রে অধ্যাপনা করছেন। ২০১৩ সালে মাইকেল লেভিট ও মার্টিন কারপ্লাসের সাথে তিনিও যৌথভাবে "যৌগ রাসায়নিক পদ্ধতিতে বহুমানদণ্ড মডেলের উন্নয়ন ঘটিয়ে" রসায়নে নোবেল পুরস্কার লাভ করেছেন।
ইসরাইলের কিব্বুৎজ এলাকায় ১৯৪০ সালে জন্মগ্রহণ করেন এরিহ। ইসরাইলী সেনাবাহিনীতে যোগদান করে ইসরাইলী প্রতিরক্ষা বাহিনী’র ক্যাপ্টেন পদবী ১৯৬৭ সালের ষাটদিনের যুদ্ধ ও ১৯৭৩ সালে ইয়ম কিপ্পুর যুদ্ধে অংশগ্রহণ করেন।
ইসরাইলী সেনাবাহিনী থেকে অবসর নিয়ে তিনি হাইফার টেকনিওনে চলে যান। সেখানে সুম্মা কাম লদ থেকে ১৯৬৬ সালে রসায়নশাস্ত্রে বিএসসি ডিগ্রী অর্জন করেন। এরপর ওয়াইজম্যান বিজ্ঞান ইন্সটিটিউট থেকে ১৯৬৭ ও ১৯৬৯ সালে যথাক্রমে এমএসসি ও পিএইচডি ডিগ্রী লাভ করেন রসায়ন পদার্থবিদ্যা বিষয়ে। পিএইচডি ডিগ্রী অর্জনের পর হার্ভার্ড বিশ্ববিদ্যালয়ে ১৯৭২ থেকে ১৯৭৬ সাল পর্যন্ত কাজ করেন। এরপর ওয়াইজম্যান ইন্সটিটিউটে ফিরে আসেন। কেমব্রিজের মোলকুলার বায়োলজি ল্যাবরেটরিতে কাজ করেন । ১৯৭৬ সালে ইউএসসি’র রসায়ন বিভাগে যোগদান করেন।
১৯৭৮ সালে আলফ্রেড পি. স্লোন ফেলো হন। ২০০০ সালে বায়োফিজিক্যাল সোসাইটি’র ফেলো হন। ২০০৮ সালে রয়্যাল সোসাইটি অফ কেমিস্ট্রি’র ফেলো হন। ২০০৯ সালে মার্কিন যুক্তরাষ্ট্রের জাতীয় বিজ্ঞান একাডেমি’র সদস্য নির্বাচিত হন।
সঞ্চালন বিলম্ব
সঞ্চালন বিলম্ব একটি প্রযুক্তিগত শব্দ। বিভিন্ন ক্ষেত্রে এর বিভিন্ন ব্যবহার রয়েছে। এর সাথে সম্পর্ক রয়েছে ইলেকট্রনিক্সের, নেটওয়ার্কিং এবং পদার্থবিদ্যার। বস্তুত কোন কিছুর নির্দিষ্ট গন্তব্যে পৌছানোর জন্য যে সময় লাগে তাকেই সঞ্চালন বিলম্ব বলা হয়।
কম্পিউটার নেটওয়ার্কে কোন প্রধান সংকেতকে প্রেরক যন্ত্র হতে গ্রাহক যন্ত্রে পৌছতে যে সময় লাগে তার পরিমাণ, অর্থাৎ সময়ের পরিমাণই হল সঞ্চালন বিলম্ব। এটি কোন নির্দিষ্ট মাধ্যমের মাধ্যম দৈর্ঘ্য (Link Length) ও সঞ্চালন বেগের অনুপাতের মাধ্যমে গণনা করা যায়।
সঞ্চালন বিলম্ব সমান "d/s"; "d" হল দূরত্ব, "s" হল তরঙ্গ সঞ্চালন বেগ। তারহীন সংযোগের ক্ষেত্রে "s"="c"; "c" হল আলোর বেগ। তামার তারের ক্ষেত্রে s সাধারণত .৫৯c থেকে .৭৭c পর্যন্ত হয়। উচ্চগতি সম্পন্ন কম্পিউটারের উন্নতির পথে এটি একটি প্রধান বাঁধা। একে আইসি ক্ষেত্রে "ইন্টারকানেক্ট বটলনেক]] বলা হয়।
পদার্থবিজ্ঞানে, মূলত তড়িতচুম্বকত্বে সঞ্চালন বিলম্ব হল কোন সংকেতকে এর গন্তব্যে পৌছতে যে সময় লাগে তার দৈর্ঘ্য। তড়িৎ সংকেতের ক্ষেত্রে, কোন সংকেতকে তারের মধ্য দিয়ে যেতে যে সময় লাগে, তাই সঞ্চালন বিলম্ব। আরো দেখুনঃ সঞ্চালন বেগ।
ইউটিসি+০০:৩০
ইউটিসি+০০:৩০ হল একটি সময় অঞ্চল, যা ইউটিসি থেকে ৩০ মিনিট এগিয়ে।
ইউটিসি +০০:৩০ ব্রিটিশ রাজকীয় পরিবারে ব্যবহৃত হয়েছিল, এবং এটি সানড্রিংহ্যাম সময় হিসাবে পরিচিত। এটির ব্যবহার ১৯৩৬ সালে বন্ধ করা হয়।
এটি ১৮৯৪ প্রর্যন্ত কেন্দ্রীয় ইউরোপীয় সময় গ্রহণ করার আগ পর্যন্ত সুইজারল্যান্ডে (বেরনেসে সময়) ব্যবহার করা হয়।
অকালবোধন
অকালবোধন হল শারদীয়া দুর্গাপূজার প্রারম্ভিক অনুষ্ঠান। হিন্দু পঞ্জিকা অনুসারে, আশ্বিন মাসের কৃষ্ণপক্ষের নবমী তিথি অথবা শুক্লপক্ষের ষষ্ঠী তিথিতে হিন্দু দেবী দুর্গার পূজারম্ভের প্রাক্কালে এই অনুষ্ঠান আয়োজিত হয়। হিন্দু বিশ্বাস অনুসারে, শরৎকাল দেবলোকের রাত্রি দক্ষিণায়নের অন্তর্গত। তাই এই সময় দেবপূজা করতে হলে, আগে দেবতার বোধন (জাগরণ) করতে হয়। একাধিক পুরাণ ও অন্যান্য হিন্দু ধর্মগ্রন্থে উল্লিখিত হয়েছে যে, রাবণ বধের পূর্বে রাম (মতান্তরে ব্রহ্মা) দেবী দুর্গার কাছে আশীর্বাদ প্রার্থনা করে বিল্ববৃক্ষতলে বোধনপূর্বক দুর্গাপূজা করেছিলেন। শরৎকাল দেবপূজার ‘শুদ্ধ সময়’ নয় বলে রাম কর্তৃক দেবী দুর্গার বোধন ‘অকালবোধন’ নামে পরিচিত হয়। উল্লেখ্য, শাস্ত্রমতে বসন্তকাল দুর্গাপূজার প্রশস্ত সময় হলেও, আধুনিক যুগে শারদীয়া দুর্গাপূজাই অধিকতর প্রচলিত।
সংস্কৃত ‘অকাল’ ও ‘বোধন’ শব্দদুটি বাংলা ভাষায় তৎসম শব্দ হিসেবে গৃহীত হয়েছে। ‘অকাল’ শব্দের অর্থ ‘অসময়, শুভকর্মের অযোগ্য কাল বা অনুপযুক্ত কাল’।। অন্যদিকে ‘বোধন’ শব্দটির অর্থ ‘উদ্বোধন, নিদ্রাভঙ্গকরণ, বা জাগান’ ‘অকালবোধন’ শব্দবন্ধটির অর্থ ‘অসময়ে বোধন বা জাগরণ, (হিন্দু সংস্কারে) অসময়ে দেবী দুর্গার আরাধনা’।। এই প্রসঙ্গে জ্ঞানেন্দ্রমোহন দাস লিখেছেন:
অপরপক্ষে দুর্গাপূজার বিধিসম্মত সময়কাল হল হিন্দু পঞ্জিকা অনুসারে চৈত্র মাস; যে পূজা বাসন্তীপূজা নামে পরিচিত। হিন্দু পুরাণে উল্লিখিত হয়েছে, রাজা সুরথ ও সমাধি বৈশ্য দুর্গাপূজা করেছিলেন বসন্তকালেই। "ব্রহ্মবৈবর্ত পুরাণ" গ্রন্থে রয়েছে, রাজা সুরথ চৈত্র মাসের শুক্লপক্ষের অষ্টমী ও নবমী তিথিতে শাস্ত্রবিধিমতে দেবী দুর্গতিনাশিনীর (দুর্গা) পূজা করেছিলেন। বসন্তকাল উত্তরায়ণের অন্তর্গত। উত্তরায়ণে দেবতারা জাগ্রত থাকেন বলে বাসন্তীপূজায় বোধনের প্রয়োজন হয় না।১. “পূজিতা সুরথেনাদৌ দেবী দুর্গতিনাশিনী।মধুমাসসিতাষ্টম্যাং নবম্যাং বিধিপূর্বকম্‌।।”, "ব্রহ্মবৈবর্ত পুরাণ", প্রকৃতি খণ্ড, ১/১৪৭
মার্শাল আইয়ুব
মার্শাল আইয়ুব (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।
ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লীগে খেলছেন।
২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।
এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।
ইউটিসি+০১:৩০
ইউটিসি+০১:৩০ হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটি ব্যবহার আর নেই। এটি বর্তমান দক্ষিণ আফ্রিকার মধ্যে ১৮৯২ থেকে ১৯০৩ পর্যন্ত অরেঞ্জ ফ্রি স্টেট, ট্রান্সভাল এবং কেপ উপনিবেশের তত্কালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা দ্বারা সংক্ষিপ্ত সময়ের জন্য ব্যবহৃত হয়েছিল (বর্তমান নামিবিয়া)।
২০১৩ নোবেল শান্তি পুরস্কার
২০১৩ নোবেল শান্তি পুরস্কার () নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে।
আন্তর্জাতিক রাসায়নিক অস্ত্র নিরস্ত্রীকরণ সংস্থার প্রধান ও বর্তমান মহা-পরিচালক আহমেত ওজুমকু প্রতিবেদকদেরকে বলেছেন যে, তিনি আশা করেন - এ পুরস্কার প্রাপ্তির ফলে সংস্থার কর্মকাণ্ডগুলোর ফলে সিরিয়ায় শান্তি ফিরিয়ে নিয়ে আসবে ও সাধারণ নাগরিকদের দুঃখ-দুর্দশা লাঘব হবে।
জাতিসংঘের মহাসচিব বান কি মুন আন্তর্জাতিক রাসায়নিক অস্ত্র নিরস্ত্রীকরণ সংস্থাকে নোবেল শান্তি পুরস্কার প্রদান করায় সংস্থার কর্মকাণ্ডকে অভিনন্দন জানিয়েছেন।
লন্ডনভিত্তিক সিরীয় বিরোধী কর্মীর উদ্বৃতি দিয়ে ইউএসএ টুডে জানিয়েছে, সিরীয় জনগোষ্ঠী এ পুরস্কার উদযাপন করবে কি-না তা নিয়ে সন্দেহ রয়েছে। একইভাবে, সিরীয় জাতীয়তাবাদী জোটের এক মুখপত্র এ পুরস্কারকে ব্যাঙ্গাত্মকপূর্ণ বলে মন্তব্য করেন।
পাকিস্তানের সাবেক ক্রিকেটার ও বিশিষ্ট রাজনীতিবিদ ইমরান খান বলেছেন, মার্কিন যুক্তরাষ্ট্র ও রাশিয়ার উচিত তাদের নিজেদের মজুতকৃত রাসায়নিক অস্ত্র ধ্বংস করা। এর পরিবর্তে নোবেল শান্তি পুরস্কারের জন্য মনোনীত মালালা ইউসুফজাইকে পুরস্কৃত করলে তা পাকিস্তানের জন্য গর্বের প্রতীক হতো।
ইন্দ্রদীপ দাশগুপ্ত
ইন্দ্রদীপ দাশগুপ্ত একজন বিখ্যাত ভারতীয় বাংলা চলচ্চিত্রের সঙ্গীত পরিচালক। তিনি ১৭ই জানুয়ারি, ১৯৭৩-এ জন্মগ্রহণ করেন।
তিনি "কানামাছি" চলচ্চিত্রের "মন বাওয়ারে" গানটিই শুধু পরিচালনা করেন। এছাড়া "বোঝেনা সে বোঝেনা" চলচ্চিত্রে তিনি ব্যাকগ্রাউন্ড সঙ্গীত দিয়েছেন।
জিৎ গাঙ্গুলী
জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সংগীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সংগীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সংগীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সংগীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সংগীত পরিচালনা করেন।
সঞ্জয় গান্ধী "তেরে লিয়ে" চলচ্চিত্রের জন্য তাকে এবং প্রীতমকে সংগীত পরিচালনার দায়িত্ব দেন। এরপর যশরাজ ফিল্মস-এর অধীনে "মেরে ইয়ার কি শাদি হ্যায়" চলচ্চিত্রেও এই জুটি সংগীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।
এরপর তিনি বহু চলচ্চিত্র, ধারাবাহিক এবং অন্যান্য জায়গায় সংগীত পরিচালনা করেন। বর্তমানে তিনি অন্যতম সেরা সংগীত পরিচালক। হিন্দিতে "আশিকি ২" চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি "সেদিন দেখা হয়েছিল", "চ্যালেঞ্জ", "চ্যালেঞ্জ ২", "আওয়ারা", "রংবাজ" সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন।
বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন।
তায়েব সালিহ
তায়েব সালিহ () (জন্ম: ১২ই জুলাই, ১৯২৯ - মৃত্যু: ১৮ই ফেব্রুয়ারি, ২০০৯) সুদানের একজন সাহিত্যিক ছিলেন।
তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তাঁর পিতা এবং তাঁর পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন।
তাঁর লেখালেখি জীবন শুরু হয় ১৯৫৩ সালে। তবে তাঁর প্রথম বই ‘দ্য ওয়েডিং অব জেইন এন্ড আদার স্টোরিজ’ প্রকাশিত হয় ১৯৬৮ সালে। তাঁর বহুল পঠিত ও বহুল আলোচিত উপন্যাস ‘সিজন অফ মাইগ্রেশন টু দ্য নর্থ’ প্রকাশিত হয় ১৯৬৯ সালে যা প্রকাশিত হবার পরপরই অনূদিত হয় ৩০টিরও বেশি ভাষায়। মূলত এই উপন্যাসের মাধ্যমেই তিনি আরোহণ করেন খ্যাতির স্বর্ণশিখরে। ২০০১ সালে ‘আরব লিটারারি সোসাইটি’ এই উপন্যাসকে আখ্যায়িত করে ‘বিশ শতকের সর্বাধিক গুরুত্বপূর্ণ উপন্যাস’ হিসেবে। শুধু তাই নয়, ২০০২ সালে ‘নরওয়েজিয়ান বুকস্ ক্লাব’ কর্তৃক প্রকাশিত ‘বিশ শতকের ১০০টি সেরা উপন্যাস’ এর তালিকাতেও স্থান করে নেয় তায়েব সালেহ’র ‘সিজন অফ মাইগ্রেশন টু দ্য নর্থ’। তার ছোটগল্প ‘দ্য ওয়েডিং অব জেইন’ অবলম্বনে নির্মিত চলচিত্র ১৯৭৬ সালে লাভ করে ‘কান ফিল্ম ফেস্টিভাল অ্যাওয়ার্ড’। তায়েব সালেহ’র উল্লেখযোগ্য কয়েকটি ছোটগল্প হল: দোমা ওয়াদ হামাদ, দাও আল বাইয়াত, সিপ্রিয়েট ম্যান এবং বন্দরশাহ। তায়েব সালেহ’র মুত্যু ২০০৯ সালের ১৮ ফেব্রুয়ারি লন্ডনে।
কেন্দ্রীয় পর্যবেক্ষণ ব্যবস্থা
কেন্দ্রীয় পর্যবেক্ষণ ব্যবস্থা বা সংক্ষেপে সি·এম·এস () জনসাধারণের উপর গোপনে নজরদারী চালানো ও তথ্য সংগ্রহ করার জন্য একটি প্রোগ্রাম। এটি ভারতের কেন্দ্রীয় সরকারের অধিনস্থ "সেন্টার ফর ডেভলোপমেন্ট অফ টেলিম্যাটিক্স" () দ্বারা স্থাপিত এবং "টেলিকম এনফোর্সমেন্ট রিসোর্স এন্ড মনিটারিং" () দ্বারা পরিচালিত হয়।
শাশ্বত চট্টোপাধ্যায়
শাশ্বত চট্টোপাধ্যায় (অপু নামে সমধিক পরিচিত) ভারতীয় বাংলা চলচ্চিত্র এবং টেলিভিশনের একজন উজ্জ্বল তারকা। তার পিতা বিখ্যাত অভিনেতা শুভেন্দু চট্টোপাধ্যায়। তিনি সমরেশ মজুমদারের "কালপুরুষ" উপন্যাসের ওপর ভিত্তি করে শৈবাল মিত্র কর্তৃক নির্মিত ধারাবাহিকে অভিনয়ের মাধ্যমে এ জগতে প্রবেশ করেন। সন্দীপ রায়ের পরিচালনায় ফেলুদা ধারাবাহিকে তিনি "তপেশ" চরিত্রে অভিনয়ের মাধ্যমে বিখ্যাত হন। ২০১২ সালে মুক্তিপ্রাপ্ত সুজয় ঘোষের বিখ্যাত চলচ্চিত্র "কাহানি"র মাধ্যমে তিনি খ্যাতির শিখরে আরোহণ করেন। এতে তিনি খুনী 'বব বিশ্বাস'-এর চরিত্রে অভিনয় করেন। এই চলচ্চিত্রে তার অভিনয় "মোগাম্বো" এবং "গব্বর সিং"-এর সাথে তুলনা করা হয়। এতে অভিনয়ের ফলে তিনি "আন্তর্জাতিক ভারতীয় চলচ্চিত্র আকাদেমি পুরষ্কার" (আইআইএফএ)-এর জন্য মনোনিত হন (খলনায়ক হিসেবে)। "মেঘে ঢাকা তারা" চলচ্চিত্রে তার অভিনয় সর্বত্র প্রশংসিত হয়। এখানে তিনি ঋত্বিক ঘটকের চরিত্রে অভিনয় করেন। এটি বর্তমান সময়ের অন্যতম প্রশংসিত ছবি।
শাশ্বত ১৯শে ডিসেম্বর, ১৯৭০ সালে জন্মগ্রহন করেন। শৈশব থেকেই তিনি থিয়েটার এবং অন্যান্য অভিনয় দেখতে পছন্দ করতেন। তিনি আয়নার সামনে অভিনয়ও করতেন। পিতা শুভেন্দু চট্টোপাধ্যায় কখনোই শাশ্বতকে কোন বিষয়ে চাপ দেননি। তিনি নিজেই অভিনয়কে পেশা হিসেবে নির্বাচন করেন।
শাশ্বত কলকাতায় বাস করেন। তিনি স্কুলশিক্ষিকা মহুয়াকে বিয়ে করেন। এই দম্পতির এক কন্যা রয়েছে।
তিনি শৈবাল মিত্রের ধারাবাহিকে অভিনয়ের মাধ্যমে এই ভুবনে প্রবেশ করেন। সন্দীপ রায়ের ফেলুদায় "তোপসে"র চরিত্রে অভিনয়ের মাধ্যমে তিনি জনপ্রিয়তা লাভ করেন। ধীরে ধীরে তিনি আরো জনপ্রিয় হয়ে উঠতে থাকেন। ২০১২ সালে মুক্তিপ্রাপ্ত তুমুল জনপ্রিয় চলচ্চিত্র "কাহানিতে" অভিনয় করে তিনি সারা ভারত জুড়ে বিখ্যাত হন। এখানে তার বিপরীতে অভিনয় করেন বিদ্যা বালান। এই চলচ্চিত্রে তিনি ঠান্ডা মাথার খুনীর চরিত্রে অভিনয় করেন। "বব বিশ্বাস" নামক এই চরিত্র সম্পর্কে তিনি বলেনঃ
এই চরিত্রটি ফেসবুক এবং টুইটারেও জনপ্রিয় হয়। ববের চরিত্রকে মাথায় রেখে একটি উপন্যাসও তৈরি হচ্ছে।
১৪ই জুন, ২০১৩ সালে মুক্তিপ্রাপ্ত চলচ্চিত্র মেঘে ঢাকা তারা অত্যন্ত বিখ্যাত হয়। কমলেশ্বর বন্দ্যোপাধ্যায়-এর পরিচালনায় এই চলচ্চিত্রে তিনি বিখ্যাত পরিচালক ঋত্বিক ঘটকের চরিত্রে অভিনয় করেন। এই চলচ্চিত্রে তৎকালীন সমাজের সামাজিক-রাজনৈতিক বিভিন্ন ব্যাপার অত্যন্ত নিপুণভাবে তুলে ধরা হয়েছে। এতে তিনি "নীলকন্ঠ বাগচী"র চরিত্রে (মুখ্য চরিত্র) অভিনয় করেন। তিনি এই চরিত্রে নিজেকে সাবলীলভাবে উপস্থাপনের উদ্দেশ্যে তাঁর অনেক চলচ্চিত্র এবং প্রামাণ্যচিত্র দেখেছেন। একটি ইন্টারভিউয়ে তিনি বলেন যে এই চরিত্রে অভিনয়ের জন্য তিনি এত পরিশ্রম করেছিলেন যে নিজের স্ত্রীর সাথেও কথা বলতে অসুবিধায় পড়তেন।
মিল্লি গেজেট
মিল্লি গেজেট (সংক্ষেপে এম.জি) হল ভারতের একটি পাক্ষিক ইংরেজি সংবাদপত্র যা নিজেকে "ভারতীয় মুসলিমদের অগ্রণী ইংরেজী সংবাদপত্র" হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে।
মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি।
দ্যা গার্ডিয়ান, মিল্লি গেজেটের বর্ননা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"।
এটি প্রথম সারির মিডিয়া থেকে ব্রাত্য থাকার সত্তেও একটি বিকল্প মিডিয়া হিসেবে গণ্য করা হয় ও প্রায়ই প্রথম সারির সংবাদপত্র দ্বারা উদ্ধৃত হয় যেমন দ্য হিন্দু, , দি ইন্ডিয়ান এক্সপ্রেস, ইত্যাদি।
এটির ১-১৫ জানুয়ারি ২০১০ সংস্করণের মধ্য দিয়ে মিল্লি গেজেট তার প্রকাশনার ১০ বছর সম্পন্ন করেছে এবং এখনও একই অবস্থান থেকে প্রকাশনা অব্যাহত রেখেছে।
নুসরাত জাহান
নুসরাত জাহান (জন্ম: ৮ জানুয়ারি, ১৯৯০) একজন ভারতীয় বাংলা চলচ্চিত্র অভিনেত্রী। তাঁর প্রথম অভিনীত চলচ্চিত্র রাজ চক্রবর্তীর পরিচালনায় "শত্রু"। এই চলচ্চিত্রে তিনি জিতের বিপরীতে অভিনয় করেন। এই ছবিটি এসকে মুভিজের ব্যানারে মুক্তি পায়। এরপর তিনি "খোকা 8২০", "খিলাড়ি" চলচ্চিত্রে অভিনয় করেছেন। প্রতিটি ছবিই এসকে মুভিজের ব্যানারে মুক্তি পায়। এরমধ্যে রাজিব বিশ্বাস পরিচালিত সুপারস্টার অভিনেতা দেবের বিপরীতে অভিনীত "খোকা ৪২০" চলচ্চিত্রটি অত্যন্ত জনপ্রিয় হয়। এই ছবিতে আরো ছিলেন শুভশ্রী গাঙ্গুলী।
৮ই জানুয়ারি, ১৯৯০ সালে একটি মুসলিম পরিবারে তিনি জন্মগ্রহণ করেন। তার মা-ও একজন অভিনেত্রী ছিলেন। প্রথম ছবি "শত্রু"র পরেই তার ভক্তসংখ্যা প্রমাণ করে, ভবিষ্যতে সে অভিনয় জগতকে কাঁপাতে সক্ষম। তার একটি ছোটবোন রয়েছে। বর্তমানে তিনি দক্ষিণ কলকাতায় তার পরিবারসহ বাস করছেন। তিনি 'কুইন অব দ্য মিশন স্কুল'-এ স্কুলজীবন সমাপ্ত করেন এবং 'ভবানীপুর কলেজ, কলকাতা' হতে বি কম ডিগ্রি লাভ করেন। তার ফুফু তারিন জাহান ছিলেন বাংলাদেশী অভিনেত্রী।
২০১০ সালে "ফেয়ার ওয়ান মিস কলকাতা" নামক একটি সৌন্দর্য প্রতিযোগীতায় বিজয়ী হন। তার সৌন্দর্যের কারণে তিনি মডেলিং-এ সুযোগ পান। এরপর তিনি জিতে্‌র বিপরীতে এবং রাজ চক্রবর্তীর পরিচালনায় "শত্রু" চলচ্চিত্রে অভিনয় করে পশ্চিম বাংলায় সুপরিচিত হন। এর প্রায় দুই বছর পর মুক্তি পায় দেবের বিপরীতে এবং রাজিব বিশ্বাস পরিচালিত তার দ্বিতীয় ছবিঃ "খোকা ৪২০"। এই চলচ্চিত্রটি অত্যধিক জনপ্রিয়তা তাকে সাফল্যের অন্যতম শিখরে নিয়ে যায়। এরপর মুক্তি পায় অঙ্কুশ হাজরার বিপরীতে "খিলাড়ি" ছবিটি। তিনটি ছবিতেই এসকে মুভিজ প্রযোজনা করে। নুসরাত জাহান একের পর এক ব্লকবাস্টার দর্শকদের উপহার দিয়ে গেছেন।
টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে "ফাইভ-ফর" বা "ফিফার" নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের ১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান।
সৈয়দ মনজুরুল ইসলাম
সৈয়দ মনজুরুল ইসলাম (জন্মঃ ১৮ জানুয়ারি ১৯৫১) বাংলাদেশের একজন সাহিত্যসমালোচক, ও কথাসাহিত্যিক। ১৯৯৬ খ্রিস্টাব্দে তাঁকে বাংলা একাডেমি পুরস্কার প্রদান করা হয়। মাইকেল মধুসূদন দত্ত, কাজী নজরুল ইসলাম, শামসুর রহমানের উপর তাঁর উল্লেখযোগ্য গবেষণা কর্ম রয়েছে।
তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিস্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিস্টাব্দে । ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিস্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।
পেশাগত জীবনে সৈয়দ মনজুরুল ইসলাম ঢাকা বিশ্ববিদ্যালয়ের ইংরেজি বিভাগে অধ্যাপনা করেছেন। ঢাকা বিশ্ববিদ্যালয় থেকে অবসরের পর তিনি ইউনিভার্সিটি অফ লিবারেল আর্টস বাংলাদেশে যোগ দিয়েছেন ।
তাঁর কয়েকটি গ্রন্থের নাম হলো :
অঙ্কুশ হাজরা
অঙ্কুশ হাজরা ভারতীয় বাংলা চলচ্চিত্র অভিনেতা। বর্তমানে তিনি টলিউডের অন্যতম জনপ্রিয় নায়ক। ২০১০ সালে মুক্তিপ্রাপ্ত তার প্রথম ছবি "কেল্লাফতে"। এখানে তিনি নায়িকা রুপশ্রীর বিপরীতে অভিনয় করেন। যদিও এই ছবিটি গড়পড়তা হিট হয়েছিল, কিন্তু এখানে তার অভিনয় সবার দৃষ্টি আকর্ষণ করে। এর পর-পরই মুক্তি পায় এসকে মুভিজের ব্যানারে তার দ্বিতীয় ছবি "ইডিয়ট"। এতে তিনি বিখ্যাত অভিনেত্রী শ্রাবন্তীর বিপরীতে অভিনয় করেন। তার চতুর্থ ছবি "খিলাড়ি" ২০১৩ সালের দুর্গা পূজায় মুক্তি পেয়ছিল। এতে তিনি নুসরাত জাহানের বিপরীতে অভিনয় করেন।
অঙ্কুশ পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।তিনি টেলি অভিনেত্রী ঐন্দ্রিলা সেনকে বিয়ে করেন৷
অঙ্কুশ রোমান্টিক-কমেডি ছবি "কেল্লাফতে"তে অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় "ইডিয়ট"। ছবিটি ব্লকবাস্টার না হলেও এর "তোকে হেব্বি লাগছে" এবং "পাগলি তোকে রাখব বড় আদরে" গানদ্বয় জনপ্রিয় হয়।
২০১৩ সালে পুনরায় শ্রাবন্তীর বিপরীতে এবং এসকে মুভিজের ব্যানারে মুক্তি পায় "কানামাছি"। এই চলচ্চিত্র পরিচালনা করেন রাজ চক্রবর্তী। একই বছর ১১ই অক্টোবর মুক্তি পায় তার চতুর্থ চলচ্চিত্র "খিলাড়ি"। আবারো এসকে মুভিজের ব্যানারে নির্মিত এই ছবিতে অঙ্কুশের বিপরীতে ছিলেন নুসরাত জাহান। অশোক পাতি এই ছবিটির পরিচালক। এই ছবিটি অপর দুই প্রযোজনা সংস্থা শ্রী ভেঙ্কটেশ ফিল্মস ও সুরিন্দার ফিল্মসের মুক্তি দেয়া দুইটি চলচ্চিত্রের সাথে মুক্তি পায়। এই দুটি চলচ্চিত্র হল শ্রী ভেঙ্কটেশ ফিল্মস প্রযোজিত ও সৃজিত মুখোপাধ্যায় পরিচালিত প্রসেনজিত চট্টোপাধ্যায়সহ আরো অনেক অভিনীত কাকাবাবু সিরিজের জনপ্রিয় কাহিনীর ওপর নির্মিত "মিশর রহস্য"; এবং সুরিন্দার ফিল্মস প্রযোজিত ও রাজা চন্দ পরিচালিত সুপারস্টার দেব ও কোয়েল মল্লিক অভিনীত "রংবাজ"।
! সাল
! চলচ্চিত্র
! ভূমিকা
! সহ-অভিনেত্রী
! পরিচালক
! class="unsortable"|পুননির্মাণ
বিমলমিত্র
বিমলমিত্র () ( ), ( ) অষ্টম শতাব্দীর একজন বৌদ্ধ পন্ডিত। বিমলমিত্রের জীবনী মূলতঃ র্দ্জোগস-পা-ছেন-পো-স্ন্যিং-থিগ-গি-লো-র্গ্যুস-ছেন-মো ) নামক তিব্বতী গ্রন্থ থেকে পাওয়া যায়।
বিমলমিত্রের জন্ম অষ্টম শতাব্দীতে পশ্চিম ভারতের হস্তীস্থল আন্মক শহরে হয়। তাঁর পিতার নাম ছিল সুখচক্র ও মাতার নাম ছিল আত্মপ্রকাশ। তিনি বুদ্ধগয়ায় লীলাবজ্র ও বুদ্ধগুহ্যের নিকট হতে বৌদ্ধ ধর্মে শিক্ষা লাভ করেন। বুদ্ধগয়াতে তিনি গুহ্যগর্ভতন্ত্র সম্বন্ধে বেশ কিছু টীকা রচনা করেন। এরপর তিনি চীনে গমন করে শ্রী সিংহের নিকট কুড়ি বছর শিক্ষা লাভ করেন। এই সময় তিনি তাঁর বুদ্ধগয়ার সতীর্থ জ্ঞানসূত্রের নিকটে শিক্ষালাভ করেন।
তিব্বত সম্রাট খ্রি-স্রোং-ল্দে-ব্ত্সানের নির্দেশে র্মা-রিন-চেন-ম্চোগ, স্কা-বা-দ্পাল-ব্র্ত্সেগ্স ও চোগ-রো-ক্লু'ই-র্গ্যাল-ম্ত্শান নামক তিন বৌদ্ধ পন্ডিত তাঁকে তিব্বতে আমন্ত্রণ জানালে তিনি অতিযোগ সম্বন্ধীয় সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন।
বিমলমিত্র র্মা-রিন-চেন-ম্চোগের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ ()এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন। এছাড়া তিনি শেস-রাব-স্ন্যিং-পো'ই-র্গ্যা-ছের-'গ্রেল-পা () এবং শেস-রাব-ক্যি-ফা-রোল-দু-ফ্যিন-পা-ব্দুন-ব্রগ্যা-পা'ই-'গ্রেল-পা () নামক দুইটি গ্রন্থ রচনা করেন। এছাড়াও সো-সোর-থার-পা'ই-র্গ্যা-ছের-'গ্রেল-পা-বাম-পো-ল্ঙ্গা-ব্চু-পা (), চিগ-চার-'জুগ-পা'ই-র্নাম-পার-মি-র্তোগ-পা'ই-ব্স্গোম-দোন () এবং রিম-গ্যিস-'জুগ-পা'ই-ব্স্গোম-দোন () নামক গ্রন্থগুলির রচয়িতা হিসেবে তাঁর নাম পাওয়া গেলেও এই বিষয়ে বিতর্কের অবকাশ রয়েছে। বিমলমিত্র অতিযোগ তত্ত্বের উপদেশবর্গ শিক্ষাকে শিক্ষাকে বি-মা-স্ন্যিং-থিগ নামক পুস্তকাকারে রচনা করেন। এছাড়াও বিমলমিত্র অতিযোগ তন্ত্রের চিত্তবর্গ শিক্ষার অষ্টাদশ তন্ত্রের অন্তিম পনেরো তন্ত্র অনুবাদ করেন।
ডগ ব্রেসওয়েল
ডগলাস অ্যান্ড্রু জন ব্রেসওয়েল (; জন্ম: ২৮ সেপ্টেম্বর, ১৯৯০) টোরাঙ্গা এলাকায় জন্মগ্রহণকারী বিশিষ্ট নিউজিল্যান্ডের ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের প্রতিনিধিত্ব করছেন। টেস্ট ক্রিকেট, একদিনের আন্তর্জাতিক ও টুয়েন্টি২০ আন্তর্জাতিক খেলে থাকেন তিনি। ডানহাতি ব্যাটসম্যান ও ডানহাতি মিডিয়াম পেস বোলিং করেন। এছাড়াও, ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন ডগ ব্রেসওয়েল।
সাবেক টেস্ট ক্রিকেটার ব্রেন্ডন ব্রেসওয়েল তার বাবা। বিখ্যাত নিউজিল্যান্ডীয় ক্রিকেটার জন ব্রেসওয়েল সম্পর্কে তার কাকা। ২০০৮ সালে নিউজিল্যান্ড অনূর্ধ্ব-১৯ ক্রিকেট দলের সদস্যরূপে ইংল্যান্ড সফর করেন। এ সফরে টেস্ট ক্রিকেট ও একদিনের আন্তর্জাতিক ক্রিকেটের উভয় স্তরে খেলেন তিনি। ১৭ নভেম্বর, ২০০৮ তারিখে অকল্যান্ড দলের বিপক্ষে সেন্ট্রাল ডিস্ট্রিক্টসের হয়ে প্রথম-শ্রেণীর ক্রিকেটে অভিষেক ঘটে তার। কিন্তু প্রথম ইনিংসে শূন্য রান পান ও ৪১ রানে এক উইকেট দখল করেন। এর একমাস পর তিনি লিস্ট এ ক্রিকেটে একই দলের বিপক্ষে অভিষিক্ত হন। খেলায় উদ্বোধনী ব্যাটসম্যান হিসেবে তিনি অর্ধ-শতকসহ ৩৩ রানে ২ উইকেট নেন।
নভেম্বর, ২০১১ সালে জিম্বাবুয়ের বিপক্ষে টেস্ট অভিষেক ঘটে ব্রেসওয়েলের। টেস্টের দ্বিতীয় ইনিংসে ৮৫ রানে ৫ উইকেট লাভ করেন তিনি। এরফলে ৭ম নিউজিল্যান্ডীয় হিসেবে টেস্ট অভিষেকে পাঁচ উইকেট লাভের বিরল সম্মাননা লাভ করেন। এটি ছিল জিম্বাবুয়ের বিপক্ষে অভিষেকে পাঁচ উইকেট লাভের ৫ম ঘটনা।
হোবার্টের বেলেরিভ ওভালে অনুষ্ঠিত নিজস্ব তৃতীয় টেস্টে অসি ব্যাটিং স্তম্ভ ভেঙ্গে দেন ও নিজস্ব সেরা ৪০ রানে ৬ উইকেট দখল করেন। এ সাফল্য ছিল প্রায় ৫ বছরের মধ্যে যে-কোন নিউজিল্যান্ডীয়ের প্রথম। নাথান লায়নকে আউট করে দলকে ৭ রানের বিজয় এনে দেন। এছাড়াও এ বিজয় ছিল অস্ট্রেলিয়ায় ২৬ বছরের মধ্য নিউজিল্যান্ডের প্রথম জয়।
র্মা-রিন-ছেন-ম্ছোগ
র্মা-রিন-ছেন-ম্ছোগ () অষ্টম শতাব্দীর একজন তিব্বতী বৌদ্ধ পন্ডিত ছিলেন।
র্মা-রিন-ছেন-ম্ছোগ বৌদ্ধ পন্ডিত বিমলমিত্রের শিষ্য ও বৌদ্ধ ধর্ম গুরু পদ্মসম্ভবের পঁচিশজন মুখ্য শিষ্যের মধ্যে একজন ছিলেন। এছাড়াও তিনি সংস্কৃত বৌদ্ধ গ্রন্থগুলিকে তিব্বতী ভাষায় অনুবাদকারী একজন লো-ত্সা-বা ছিলেন। শান্তরক্ষিত দ্বারা আদিষ্ট প্রথম সাত জন বৌদ্ধের মধ্যে তিনি অন্যতম।
র্মা-রিন-ছেন-ম্ছোগ বিমলমিত্রের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন। এছাড়া তিনি লাসা পরিষদে কমলশীলকে বিজয়ী হতে সহায়তা করেন।
তিব্বতের শেষ সম্রাট গ্লাং-দার-মার হত্যার পর র্মা-রিন-ছেন-ম্ছোগের জীবন সম্বন্ধে পরিষ্কার ধারণা পাওয়া যায় না। গ্লাং-দার-মার হত্যার ফলস্বরূপ তিব্বতের বৌদ্ধ ধর্ম বিরোধী গোষ্ঠীর হাতে তাঁর মৃত্যু হয় বলে কোন কোন ঐতিহাসিকদের মতবাদ থাকলেও অনেকে মনে করেন তিনি বাকি জীবন খাম অঞ্চলে পালিয়ে গিয়ে মহাযোগ শিক্ষা দান করে কাটিয়ে দেন।